Missatge: Per una assignatura de la Universitat, he decidit fer un treball comparatiu de la política lingüística del Quebec i de Catalunya. Tinc la possibilitat d'entrevistar dues persones que van contribuir altament en la normalització de la llengua catalana i de la llengua francesa als respectius països. Vull focalitzar l'atenció en la immersió lingüística i fer-ne una reflexió sociolingüística de les dues realitats. Volia demanar-vos, a veure què els demanaríeu a aquests dos lingüistes (una catalana i un quebequès). Mirant una mica des de l'altra cara de la moneda, per exemple, quins efectes col·laterals ha portat la immersió lingüística a Catalunya? Per què al Quebec hi ha l'ensenyament en dues línies diferents? M'agradaria plantejar-los qüestions profundes, difícils de contestar, preguntes que, per exemple, podrien formular des dels sectos més contraris a la immersió lingüística en català a Catalunya i dels partidaris (els conservadors) de l'anglès al Quebec. Mercès.
Emocions: anticipation

Resposta: Al Quebec hi ha una llei que obliga a totes les empreses de videojocs a distribuir els jocs en francès a tot el Canadà, quins problemes s'han trobat al desenvolupar aquesta llei i que han fet per resoldre'ls? Així es pot buscar un paralel·lisme amb la llei del cinema català i d'una possible llei similar dels videojocs a casa nostra. Tinc entès que al anunciar aquesta reforma la gent es va posar les mans al cap dient que no hi sortirien jocs al quebec i que ara els hi va la mar de bé. No se si vols enfocar-ho també per aqui, però des del meu punt de vista, la llengua a l'oci és un dels punts més febles del català.
Emocions: sadness, disgust